
საქართველოს მთავრობის 
დადგენილება №240

2007 წლის 25 ოქტომბერი 
ქ. თბილისი

„საქართველოში გენდერული თანასწორობის პოლიტიკის შემმუშავებული უწყებათაშორისი კომისიის შესახებ“ საქართველოს მთავრობის 2007 წლის 26 სექტემბრის №211 დადგენილებაში ცვლილების შეტანის თაობაზე

1. „ნორმატიული აქტების შესახებ“ საქართველოს კანონის 36-ე მუხლის შესაბამისად, „საქართველოში გენდერული თანასწორობის პოლიტიკის შემმუშავებელი უწყებათაშორისი კომისიის შესახებ“ საქართველოს მთავრობის 2007 წლის 26 სექტემბრის №211 დადგენილებაში (სსმ III, 2007 წ., №134, მუხლი 1460) შეტანილ იქნეს ცვლილება და პირველი პუნქტი ჩამოყალიბდეს ახალი რედაქციით:

„1. საქართველოში გენდერული თანასწორობის სახელმწიფო პოლიტიკის შემუშავებისა და განხორციელებისათვის სახელმწიფო პოლიტიკის სხვადასხვა სფეროში გენდერული თანასწორობის პრინციპების გათვალისწინების მიზნით შეიქმნას გენდერული თანასწორობის პოლიტიკის შემმუშავებელი უწყებათაშორისი კომისია შემდეგი შემადგენლობით: 

კახა ბენდუქიძე – საქართველოს სახელმწიფო მინისტრი რეფორმების კოორდინაციის საკითხებში, კომისიის თავმჯდომარე

თამარ ბერუჩაშვილი – ევროპულ და ევროატლანტიკურ სტრუქტურებში ინტეგრაციის საკითხებში საქართველოს სახელმწიფო მინისტრის მოადგილე

თინათინ ბურჯალიანი – საქართველოს იუსტიციის მინისტრის პირველი მოადგილე

ნიკოლოზ გვარამია – საქართველოს გენერალური პროკურორის მოადგილე

დიმიტრი გვინდაძე – საქართველოს ფინანსთა მინისტრის მოადგილე

ალექსანდრე დიდებულიძე – საქართველოს განათლებისა და მეცნიერების მინისტრის პირველი მოადგილე

ეკატერინე ზღულაძე – საქართველოს შინაგან საქმეთა მინისტრის მოადგილე

თამარ კოვზირიძე – საქართველოს ეკონომიკური განვითარების მინისტრის მოადგილე

ვახტანგ ლეჟავა – რეფორმების კოორდინაციის საკითხებში საქართველოს სახელმწიფო მინისტრის პირველი მოადგილე 

გიორგი მანჯგალაძე – საქართველოს საგარეო საქმეთა მინისტრის მოადგილე

მაკა მდივანი – რეფორმების კოორდინაციის საკითხებში საქართველოს სახელმწიფო მინისტრის მრჩეველი, კომისიის მდივანი

ნიკოლოზ ფრუიძე – საქართველოს შრომის, ჯანმრთელობისა და სოციალური დაცვის მინისტრის მოადგილე

ეკატერინე შარაშიძე – საქართველოს პრეზიდენტის ადმინისტრაციის უფროსი.“.

2. დადგენილება ამოქმედდეს გამოქვეყნებისთანავე.

პრემიერ-მინისტრი ზ. ნოღაიდელი

